Ovo je članak o filmu iz 1976. godine.  Za ostala značenja, v. The Man Who Fell to Earth (razvrstavanje).

***The Man Who Fell to Earth*** (sh. *Čovjek koji je pao na Zemlju*) je britanski science fiction film snimljen 1976. godine u režiji Nicolasa Roega, poznat kao najbolje ostvarenje u Roegovoj karijeri, ali i po prvoj glavnoj ulozi poznatog muzičara Davida Bowieja zahvaljujući kome je sa vremenom stekao kult status.

Predstavlja adaptaciju istoimenog romana američkog pisca Waltera Tevisa. Naslovni protagonist, koga tumači Bowie, je humanoidni vanzemaljac koji se spušta na Zemlju, preuzima ljudski identitet i koristi svoje superiorno tehnološko znanje kako bi se obogatio i stvorio korporaciju preko koje će sagraditi svemirski brod kako bi pomogao svojoj sušom izmučenoj matičnoj planeti. Radnja prikazuje kako će mu planove poremeti to što je zbog druženja sa ljudima počeo dijeliti njihove navike i slabosti.

Film je bio napravljen na vrhuncu Bowiejeve karijere rock muzičara, ali i u vrijeme kada je boravio u Los Angelesu i intenzivno konzumirao kokain. Bowie je kasnije tvrdio da je zbog toga na setu sve vrijeme bio u bunilu, te da se snimanja ne sjeća. Roeg je, naprotiv, slično kao i drugi glumci i članove ekipe, kasnije hvalio njegovu profesionalnost; dio kritičara, pak, smatra da je Bowie upravo zahvaljujući svom stanju kompenzirao nedostatak glumačkog iskustva odnosno savršeno odglumio lik koji se, poput glumca koji ga tumači, teško snalazi u "normalnom" svijetu. *The Man Who Fell to Earth* se također odlikovao izuzetnom neobičnim stilom, ali i korištenjem crnog humora, pop i rock soundtracka, te satiričkim prikazom suvremenog svijeta.

Iako ga kritičari, uključujući uticajnog Rogera Eberta, ispočetka nisu dobro prihvatili, među Bowiejevim fanovima je izazvao oduševljenje, a pogotovo onima koji su u protagonistu prepoznali Bowiejev alter ego. Sa vremenom je Roegov film počeo širiti krug poklonika i sticati kult status.

Godine 1987. je po motivima Tevisovog romana snimljen istoimeni TV-film, odnosno pilot za nikad snimljenu seriju.

Uloge
-----

* David Bowie ... Thomas Jerome Newton
* Rip Torn ... Dr. Nathan Bryce
* Candy Clark ... Mary-Lou
* Buck Henry ... Oliver V. Farnsworth
* Bernie Casey ... Mr. Peters
* Tony Mascia ... Arthur
* Rick Riccardo ... Trevor
* Adrienne Larussa ... Helen

### Cameo nastupi

U sceni gdje se Newton pokušava ukrcati u svoj svemirski brod, dočekuje ga masa u kojoj je stvarni astronaut Jim Lovell (zapovjednik zlosretne misije Apollo 13), koji tumači samog sebe, te književnik Terry Southern u ulozi reportera.

Izvori
------

1. ↑  „*THE MAN WHO FELL TO EARTH* (X)". *British Board of Film Classification*. 13 February 1976. Pristupljeno 27. V 2013.
2. ↑  Michael Deeley, *Blade Runners, Deer Hunters and Blowing the Bloody Doors Off: My Life in Cult Movies*, Pegasus Books, 2009 p 116-127
3. ↑  „The Man Who Fell to Earth (1976) – Full cast and crew". *Internet Movie Database*. Pristupljeno 10. VIII 2008.

Vanjske veze
------------

* *The Man Who Fell to Earth* na IMDb-u (`en`)
* *The Man Who Fell to Earth* na AllMovie-u (`en`)
* *The Man Who Fell to Earth* na British Film Institute's "Explore film..." database (`en`)
* *The Man Who Fell to Earth* na filmskoj bazi podataka TCM
* *The Man Who Fell to Earth* na Rotten Tomatoes-u (`en`)
* *The Man Who Fell to Earth* na Metacriticu
* Criterion Collection essay by Graham Fuller

| * p
* r
* u
Filmovi koje je režirao Nicolas Roeg |
| --- |
| 
* *Performance* (1970)
* *Walkabout* (1971)
* *Glastonbury Fayre* (1972)
* *Don't Look Now* (1973)
* *The Man Who Fell to Earth* (1976)
* *Bad Timing* (1980)
* *Eureka* (1983)
* *Insignificance* (1985)
* *Aria* (1987, segment: "Un ballo in maschera")
* *Castaway* (1986)
* *Track 29* (1988)
* *The Witches* (1990)
* *Cold Heaven* (1991)
* *Heart of Darkness* (1993)
* *Two Deaths* (1995)
* *Full Body Massage* (1995)
* *Samson and Delilah* (1996)
* *Puffball* (2007)

 |

| * p
* r
* u
Walter Tevis |
| --- |
| Romani | 
* *The Hustler* (1959)
* *The Man Who Fell to Earth* (1963)
* *Mockingbird* (1980)
* *The Steps of the Sun* (1983)
* *The Queen's Gambit* (1983)
* *The Color of Money* (1984)

 |
| Filmovi | 
* *The Hustler* (1961)
* *The Man Who Fell to Earth* (1976)
* *The Color of Money* (1986)
* *The Man Who Fell to Earth* (1987)

 |
| Characters | 
* Minnesota Fats

 |